In nomine Domini amen per hoc presens publicum instrumentum notum fiat uniuersis quod anno Domini currente millesimo trecentesimo quadragesimo sexto die lune post exaltationis sancte crucis decima octaua die mensis septembris inter horam uesperarum et horam completorii indictione nona pontificatu sanctissimi in Christo patris et Domini nostri domini Clementis diuina prouidentia pape sexti anno quinto in presentia mei publici notarii et testium subscriptorum apud Dyuionem lingonensis diocesis scilicet ante domum habitationis discreti uiri domini Petri Bosserii canonici capelle domini ducis Burgundie de Dyuione personaliter constitutus discretus uir dominus Bertrandus de Edua presbiter curatus de Cancellis procurator et procuratorio nomine religiosorum uirorum fratris Renaudi abbatis et conuentus monasterii sancti Stephani dyuionensis ordinis sancti Augustini lingonensis diocesis de cuius procuratorio mihi constitit per quasdam litteras sigillis dictorum abbatis et conuentus sigillatas contra religiosos uiros priorem sanctorum Geminorum executorem gratie apostolice de qua fit mentio in appellatione infra scripta et dominum Guillelmum de Chassiaco priorem sancti Uictoris niuernensis commissum seu procuratorem super hoc ad nostro episcopo lingonensi deputatum absentes quorum copiam dicto procuratoris dictorum abbatis et conuentus comode habere non poterat ut dicitur in scriptis appellauit et apostolos sibi dari petiit pro ut et secundum quod plenius continebatur in quadam sedula papirea scripta quam ibidem exhibuit cuius quidem sedule tenor sequitur in hec uerba cum grauatis et oppressis indebite nec non et uerisimiliter grauari et oprimi timentibus in futurum sit prouocationis et appelationis remedium a sanctis patribus in iuris subsidium adiuuentum et ad mei Bertrandi de Edua presbiteri curati de Cancellis procuratoris et procuratorio nomine religiosorum uirorum abbatis et conuentus monasterii sancti Stephani dyuionensis ordinis sancti Augustini lingonensis diocesis litteratorie destinati notitiam de nouo peruenerit nundum decem diebus elapsis quod licet episcopus lingonensis pro procuratione ratione uisitationis sibi debita a predictis abbate et conuentu secundum morem antiquitus laudabiliter et rationabiliter publice et notorie a tanto tempore de cuius contrariis memoria non existit obseruatum tantummodo decem libras turonensium in pecunia numerata recipere consueuit et etiam ex constitutore benedicti iuri pape aprobatum et a domibus Dei de Brochone et de Tilicastro a predictos dominos meos et eorum monasterium pleno iure et in usus proprios spectantibus et pertinentibus predictis religiosis facientibus eisdem domibus per alterum seu alteros de concanonicis desseruiri uidelicet a dicta domo de Broichons 60 solidos et a domo de Tilicastro quadraginta solidos tantummodo nihilominus tamen religiosus uir dominus Guillelmus de Chassiaco licentiatus in decretis priorque sancti Uictoris niuernensis commissus seu procurator reuerendi in Christo patris ac Domini domini Guillelmi miseratione diuina lingonensis episcopi asserens se a dicto domino episcopo deputatum ad uisitationis officium exercendum in ecclesiis monasteriis ac locis ecclesiasticis eorumque personis suarum ciuitatis et diocesis lingonensis exemptis et non exemptis in quibus sibi uisitationis oficium de iure uel consuetudine competit uirtute cuiusdam gracie a domino papa predicto domino episcopo concesse ut dicebat qui quidem comissus seu procurator predictum monasterium eiusdemque personas in absentia dicti domini abbatis nona die septembris uidelicet sabati post festum natiuitatis beate Marie uirginis circa horam tertiam illius diei et dictas domum Dei de Brochone sexta die dicti mensis circa horam tertiam huius diei et dictas domum Dei de Tilicastro nono die dicti mensis circa horam uesperarum uisitauit sumamque uiginti librarum turonensium pro procuratore ratione uisitationis predicte predictis religiosis ratione dicti monasterii et ratione dicte domus dicti de Brochone decem libras et ratione etiam domus dicti de Tilicastro uiginti libras turonensium imposuit et dicto domino episcopo debitas fore de facto declarauit, cum de iure consuetudine statuto uel priuilegio non posset predictisque religiosis omnibus et singulis in uirtute sancte obedientie precepit et iniunxit et eosdem uiua uoce monuit sub pena excommunicationis et predicti monasterii sui suspensionis ut ipsi infra quindecim dies a diebus uisitationis predictarum continue numerandos quorum quinque pro primo quinque pro secundo quinque pro tertio et peremptorio competentique termino de predictis pecuniarum summis et earum singulis predicto domino episcopo aut eius certo mandato et ad opus ipsius satisfacerem quas etiam summas predictis religiosis dicti monasterii intimauit fore latas et promulgatas a religioso uiro priore sanctorum Geminorum executore una cum domino abbate predicto et decano sancti Mathuti de Barro super Albam executore dicte gratie a domino papa ut dicebat dato in magnum preiuditium dictorum religiosorum damnum non modicum grauamen licet premissa ad eo sint notoria et manifesta quod nulla possim tergiuersatione celari, id circo ego dictus Bertrandus procurator et procuratoris nomine quo supra sentiens me ex causis predictis et earum singulis et predictos dominos meos religiosos pregrauari tum pro eo quia predicti religiosi domini mei et secundum morem antiquitus laudabiliter et rationabiliter a tanto tempore de cuius contrario memoria non existit obseruatum et etiam secundum constitutionem Benedicti pape uiri aprobatum tantum modo decem libras turonensium ratione monasterii predicti et ratione domus de Brochone sexaginta et ratione domus de Tilicastro quadraginta solidos turonensium predicto domino episcopo et suis predecessoribus pro procuratione ratione uisitationis sibi debita soluere consueuerunt ut prefertur tum pro eo quia dictus commissarius seu procurator potestatem seu mandatum suum excessit declarando decem libras turonensium ratione dicti monasterii et septem libras ratione domus Dei de Brochone et dicte domus de Tillicastro octo libras turonensium ultra morem laudabiliter et rationabiliter a tanto tempore de cuius contrario memoria non existit ut dictum est obseruatum predicto domino episcopo a dictis dominis in eis religiosis ratione monasterii predicti et domorum predictarum fore debitas et eisdem imponendo nec non a predictis religiosis dominis meis in uirtute sancte obedientie precipiendo et eisdem sub penis predictis monendo ut ipsi de predictis pecuniarum summis et earum singulis infra quindecim dies continue a diebus uisitationum predictarum numerandos quorum dierum quinque pro primo quinque pro secundo et reliquos quinque pro tertio et peremptorio competentique termino predicto domino episcopo satisfacerent cum pro eo quia et si dicti religiosi domini mei secundum morem laudabiliter et rationabiliter antiquitus obseruatum in dictis pecuniarum summis et earum singulis pro procuratore uisitationum predictarum dicto domino episcopo tenentur cuius tamen contrarium apparet ex predictis uerumtamen in terminis solutionis seu satisfactionis predictos religiosos dominos meos predicti prior sanctorum Geminorum et commissi seu procuratores nimis actauerunt maxime consideratis oneribus monasterii predicti tum pro eo quid predicte monitiones dictum dominum meum abbatem tempore uisitationis et monitionis predictarum absentem ut dictum est personam uel alias debite minime comprehenderunt tum pro quia dictus commissus et predictus prior sanctorum Geminorum nullam habeant iuridictionem in dictum domum meum abbatem uirtute dicte gratie nec etiam executorie eiusdem cum predicta executoria predicto domino meo abbati et dicto priori sanctorum Geminorum ac decano ecclesie sancti Mathuti de Barro super Albam in simul a domino papa dirigatur et sic dictus dominus meus abbas est par in predicta executor dicto priori sanctorum Geminorum et maior dicto commisso seu procuratore et par in pare non habet dominium seu iuridictionem et multo minus minor in superiorem timensque ego dictus procurator nomine quo supra etiam me et dictos religiosos dominos meos per dominum priorem sanctorum Geminorum et comissum seu procuratorem predictos ulterius in debite pregrauari cum iam illata grauamina me et dictos dominos meos terream et doceam euitare pericula grauiora ex causis predictis et quelibet earum que iusta et rationabilis uideatur cum perceptione in uirtute sancte obedientie excommunicatione et suspentione et omni et toto effectu earumdem necnon et a processibus quibuscumque per dictos priorem sanctorum Geminorum executorem ut dicitur dicte gratie et comissum seu procuratorem uirtute dictorum precepti monitionis excommunicationis et suspentionis uel aliter factis et faciendis contradictum comissum executorem et dominum Guillelmum episcopum supradictum necnon et contra omnes quos presens negotium tangit uel tangere potest in hiis scriptis ad sedem sanctam apostolicam per me nomine quo supra et mihi adherentibus et adherere uolentibus in hac parte prouoco et appello coram te notario publico et testibus infrascriptis et apostolos instanter et instantissime et cumqua possum instantia ate mihi dari et concedi peto tales quales mihi de iure dare et concedere potes si et qui dari et concedi mihi debeant in hoc casu quod si mihi denegaueris iterum ob hoc ad eamdem sedem prouoco et appello protestans ego supradicto nomine de hac prouocatione et appellatione mea insinuanda intimanda corrigenda declaranda agitanda et renouanda et si opus fuerit prosequenda si quando ubi coram quo et cum faciendum a dominis meis predicti uisum fuerit expedire et de sollemnius prouocando appellando nec non et de apostolis a quo debuero repetendis suponendo me et mea predictos dominum abbatem et conuentum et domos predictas statum suum et meum ac omnia bona nostra monasterium predictum et membra eiusdem aduocatos notarios consiliarios procuratores et omnes mihi adherentes et adherere uolentes in hac parte protectioni et tuitioni dicte sedis apostolice offerens me ego supra nomine probaturum de premissi in facto consistentibus loco et tempore et coram iudice competenti ea solum qua mihi suficiem de eisdem ad nihil aliud me astringens et de omnibus his premissis et singulis a te notario publico predicto peto mihi fieri et tradi publicum instrumentum et nos hic adstantes inuoco in testes qua appellatione sic facta dictus procurator nomine quo supra super ipsa appellatione et aliis premissis sic coram me actis a me dicto notario publico predicto petendo quo supra fieri petiit publicum instrumentum acta sunt hec anno mense hora indictione pontifice et loco predictis presentibus discretis uiris domino Petro Bosserii canonico capelle domini ducis Burgundie de Dyuione Ioanne Maroteti de dicto Dyuione et Hugo de Uilleta Dyuioni commorantibus clericis lingonensis diocesis testibus ad premissa uocatis specialiter et rogatis. Et ego Ioannes Cultilerii de Dyuione clericus lingonensis diocesis sacra imperiali auctoritate publicus notarius appelationi apostolorum petitioni ac omnibus et aliis premissis singulis sic ut premittitur coram publice actis cum prenominatis testibus interfui priusque instrumentum hinc inde feci et publicaui et signo meo consueto signaui rogatus (apositum est signum dicti notarii).